Festivalul de Film de la Pula

Festivalul de Film de la Pula (în croată Pulski filmski festival) este un festival de film anual din Croația înființat în 1954. Are loc într-un amfiteatru roman cunoscut sub numele de Arena Pula. Festivalul de Film de la Pula este cel mai vechi festival de film croat și este de obicei ținut vara, în luna iulie sau august. Premiul oferit la festival se numește Zlatna arena (Arena de Aur) și este echivalentul croat al Premiilor americane Oscar, al premiilor britanice BAFTA, al premiilor Goya din Spania, al Premiului César din Franța etc.
Festivalul a început inițial în 1954, iar în câțiva ani a devenit evenimentul central al industriei cinematografiei iugoslave, primele premii naționale fiind oferite la ediția din 1957. Aceasta a durat până în 1991, când festivalul a fost anulat din cauza destrămării Iugoslaviei, dar a fost reluat în 1992, de data aceasta ca festival croat de premii de film. A avut loc în fiecare an de la reluarea sa din 1992 ca festival croat (cu excepția ediției din 1994, care a fost anulată deoarece un singur film croat a fost realizat în ultimele 12 luni).
A fost fondat în 1954 și a fost numi pur și simplu Festivalul de Film până în 1958 când a fost redenumit ca Festivalul de Film Iugoslav și, în curând, a devenit cel mai important festival național de film din Republica Socialistă Federativă Iugoslavia. Din 1961, denumirea oficială a fost Festivalul de Film de Lungmetraj Iugoslav din Pula. Pe parcursul următoarelor decenii, festivalul a câștigat o recunoaștere internațională considerabilă, împreună cu industria cinematografică iugoslavă, care a continuat să prospere începând cu anii 1960. Multe companii de producție de film au fost înființate în curând în toată fosta Iugoslavie, astfel încât industria a creat în fiecare an aproximativ 20 de filme noi care erau distribuite pe plan național. Aceste filme au concurat pentru numeroase premii la festival, deoarece categoriile de atribuire și conceptul festivalului au fost modelate după Premiile Oscar.
În cadrul programului competitiv național (croat) sunt acordate următoarele premii la categoriile:
Se mai acordă premiile:
Se mai acordă premii pentru minoritățile din Croația:
Marea Arenă de Aur pentru cel mai bun film (în croată Velika zlatna arena za najbolji film, în sârbă Златна арена за најбољи филм) este un premiu care se acordă la Festivalul de Film de la Pula pentru cel mai bun film iugoslav (1955-1990) și croat (1991-prezent) produs în ultimele 12 luni.
În 1954, nu a existat un juriu al festivalului și s-a acordat câte un premiu separat, unul la alegerea criticilor (Vesna de František Čap) și unul la alegerea publicului (Stojan Mutikaša de Fedor Hanžeković).
În 1955 premiul Marea Arenă de Aur pentru cel mai bun film a fost primit neoficial de Trenutki odločitve regizat de František Čap. Anul următor, premiul Marea Arenă de Aur nu a fost acordat. Următorul tabel cuprinde toți câștigătorii din 1955 până în 1980. Din 1957 au fost acordate premii pentru locul întâi, al doilea și al treilea. În 1965, premiul pentru locul doi nu a fost acordat.
Din 1961 până în 1968 Marea Arenă de Aur s-a acordat pentru cel mai bun film (locul întâi), locul doi s-a numit Marea Arenă de Argint și locul trei s-a numit Arena de Argint. Din 1969 până în 1980 locul trei s-a numit Marea Arenă de Bronz.
Din 1981 nu s-a mai acordat premii pentru locurile doi și trei. Următorul tabel cuprinde toți câștigătorii din 1981 până în 1990. Premiul Marea Arenă de Aur pentru cel mai bun film nu a fost acordat în 1982.
După destrămarea Iugoslaviei la începutul anilor 1990 și declanșarea Războiului de Independență al Croației (1991-1995) anul următor, festivalul a fost anulat în 1991. În 1992 a fost relansat ca Festivalul de Film Pula (spre deosebire de Festivalul Filmului Iugoslav așa cum era cunoscut mai devreme). Categoriile și denumirile premiilor au rămas neschimbate, însă selecția a fost redusă doar pentru filmele croate, deoarece nu au mai participat filme din celelalte cinci republici ale fostei Iugoslavii (Slovenia, Republica Macedonia, Bosnia și Herțegovina și Serbia și Muntenegru). Acest lucru a făcut că numărul de filme eligibile pentru premiu a scăzut drastic, ceea ce a dus chiar la anularea ceremoniei de decernare a premiilor în 1994, deoarece în ultimele 12 luni a fost produs doar un film croat din cauza războiului.
Arena de Aur pentru cel mai bun regizor (în croată Zlatna arena za režiju) este un premiu acordat la Festivalul de Film de la Pula celui mai bun regizor de film. Prima dată acordat în 1955 celui mai bun regizor de film iugoslav, din 1992 s-a acordat celui mai bun regizor de film croat. În continuare este prezentată o listă a câștigătorilor din cele două perioade:
Din 1992 s-a acordat Arena de Aur pentru cel mai bun regizor croat:
Următorii regizori au câștigat mai multe premii Arena de Aur. Lista este sortată după numărul de premii. Anii cu text aldin indică câștigătorii din competiția iugoslavă (1955–1990). Premiile împărțite sunt indicate cu un asterisc (*).
Printre persoanele celebre care au vizitat Festivalul de Film de la Pula în timpul perioadei sale iugoslave se numără Orson Welles, Sophia Loren, Sam Peckinpah, Richard Burton, Elizabeth Taylor, Yul Brynner si multe altele.
Din 1992, au vizitat festivalul actori precum John Malkovich, Ralph Fiennes, Ben Kingsley, Jeremy Irons, regizori de film ca Phillip Noyce și Jiří Menzel și producători de film precum Branko Lustig.